CELEX: 32022D0171
Language: sl
Date: 2022-02-02 00:00:00
Title: Izvedbeni sklep Komisije (EU) 2022/171 z dne 2. februarja 2022 o zahtevku za prijavo evropske državljanske pobude „Win It On The Pitch“ („Zmagaj na igrišču“) v skladu z Uredbo (EU) 2019/788 Evropskega parlamenta in Sveta (notificirano pod dokumentarno številko C(2022) 630) (Besedilo v angleškem jeziku je edino verodostojno)

9.2.2022   
               
               
                  SL
               
               
                  Uradni list Evropske unije
               
               
                  L 28/19
               
            
         IZVEDBENI SKLEP KOMISIJE (EU) 2022/171
         z dne 2. februarja 2022
         o zahtevku za prijavo evropske državljanske pobude „Win It On The Pitch“ („Zmagaj na igrišču“) v skladu z Uredbo (EU) 2019/788 Evropskega parlamenta in Sveta
         
            
               (notificirano pod dokumentarno številko C(2022) 630)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2019/788 Evropskega parlamenta in Sveta z dne 17. aprila 2019 o evropski državljanski pobudi (1) ter zlasti člena 6(2) in (3) Uredbe,
         ob upoštevanju naslednjega:
         
                     (1)
                  
                  
                     Zahtevek za prijavo evropske državljanske pobude „Zmagaj na igrišču“ je bil Komisiji predložen 30. septembra 2021.
                  
               
                     (2)
                  
                  
                     Pobuda je imela tri cilje, in sicer sprejetje (1) priporočila Sveta za zaščito modela nogometa v Evropi, ki temelji na vrednotah, solidarnosti, trajnostnosti in odprtih tekmovanjih, z določitvijo okvira in smernic EU za ukrepanje držav članic za zaščito modela nogometa v Evropi, (2) smernic Komisije o uporabi pravil EU o konkurenci v športu in (3) sporočila Komisije za oblikovanje najtrdnejšega možnega modela evropskega športa za prihodnost, vključno z upoštevanjem tega, kar evropski navijači in navijačice ter državljani in državljanke pričakujejo od športa v Evropi.
                  
               
                     (3)
                  
                  
                     V skladu s členom 1 Uredbe (EU) 2019/788 se pobude lahko prijavijo, če pozivajo Komisijo, naj v okviru svojih pristojnosti predloži pravni akt Unije za namen izvajanja pogodb. Komisija je v skladu s členom 165 Pogodbe o delovanju Evropske unije pooblaščena za sprejetje predloga priporočila Sveta, kot je navedeno v cilju 1 pobude, vendar cilja 2 in 3, kakor sta bila prvotno oblikovana, Komisije nista pozvala, naj sprejme „predlog pravnega akta Unije“. Komisijo je bila pozvana le, naj sprejme smernice in sporočilo.
                  
               
                     (4)
                  
                  
                     Komisija je 27. oktobra 2021 v skladu s členom 6(4) Uredbe (EU) 2019/788 skupino organizatorjev obvestila o svoji oceni, da so zahteve za prijavo iz člena 6(3), točke (a), (d) in (e), navedene uredbe izpolnjene in da se zahteva iz člena 6(3), točka (b), ne uporablja. Vendar je Komisija navedla tudi, da na podlagi besedila pobude iz zahtevka z dne 30. septembra 2021, ne more sklepati, da pobuda v celoti izpolnjuje zahtevo iz člena 6(3), točka (c), Uredbe (EU) 2019/788.
                  
               
                     (5)
                  
                  
                     Zato je bila 3. januarja 2022 Komisiji predložena spremenjena različica pobude.
                  
               
                     (6)
                  
                  
                     Pobuda Komisijo poziva, naj sprejme predlog priporočila Sveta o določitvi okvira in smernic EU za ukrepanje držav članic za zaščito modela nogometa v Evropi, prizna družbeno vrednost športa v evropski družbi in posebno naravo športa v pravilih EU o konkurenci ter okrepi vizijo in dolgoročno politiko EU glede prihodnosti in upravljanja evropskega športa.
                  
               
                     (7)
                  
                  
                     Dodatne podrobnosti o vsebini, ciljih in ozadju pobude so navedene v prilogi. Organizatorji so v dodatnem dokumentu navedli tudi nadaljnje informacije o pobudi.
                  
               
                     (8)
                  
                  
                     Kolikor je namen pobude sprejetje priporočila Sveta, katerega cilj je doseči, da Unija prispeva k spodbujanju evropske razsežnosti v športu ob upoštevanju njegove posebne narave, na prostovoljstvu temelječih struktur in njegove družbene in vzgojne vloge, je Komisija pooblaščena, da predloži predlog pravnega akta na podlagi člena 165 Pogodbe.
                  
               
                     (9)
                  
                  
                     Iz navedenih razlogov noben del pobude ni očitno zunaj okvira, v katerem ima Komisija pristojnost za predložitev predlogov pravnih aktov Unije za namen izvajanja Pogodb.
                  
               
                     (10)
                  
                  
                     Ta ugotovitev ne posega v oceno, ali bi bili v tem primeru izpolnjeni konkretni dejanski in vsebinski pogoji, ki se zahtevajo za ukrepanje Komisije, vključno s skladnostjo z načeloma sorazmernosti in subsidiarnosti ter združljivostjo s temeljnimi pravicami.
                  
               
                     (11)
                  
                  
                     Skupina organizatorjev je predložila ustrezne dokaze, da izpolnjuje zahteve iz člena 5(1) in (2) Uredbe (EU) 2019/788, ter imenovala kontaktni osebi v skladu s členom 5(3), prvi pododstavek, navedene uredbe.
                  
               
                     (12)
                  
                  
                     Pobuda ni očitno žaljiva, neresna ali šikanozna niti ni v očitnem nasprotju z vrednotami Unije, kot so določene v členu 2 Pogodbe o Evropski uniji, in pravicami, zapisanimi v Listini Evropske unije o temeljnih pravicah.
                  
               
                     (13)
                  
                  
                     Pobudo „Zmagaj na igrišču“ bi bilo zato treba prijaviti.
                  
               
                     (14)
                  
                  
                     Ugotovitev, da so pogoji za prijavo v skladu s členom 6(3) Uredbe (EU) 2019/788 izpolnjeni, ne pomeni, da Komisija potrjuje resničnost navedb v pobudi, za katero je izključno odgovorna skupina organizatorjev pobude. Vsebina pobude izraža le stališča skupine organizatorjev in nikakor ne more odražati stališč Komisije –
                  
               SPREJELA NASLEDNJI SKLEP:
         
            Člen 1
            Evropska državljanska pobuda „Zmagaj na igrišču“ se prijavi.
         
         
            Člen 2
            Ta sklep je naslovljen na skupino organizatorjev državljanske pobude „Zmagaj na igrišču“, ki jo kot kontaktni osebi zastopata Ronan EVAIN in Martha MESTRE GENS VIDA DA CONCEIÇÃO.
         
         
            V Bruslju, 2. februarja 2022
            
               
                  Za Komisijo
               
               Věra JOUROVÁ
               
                  podpredsednica
               
            
         
         
            (1)  UL L 130, 17.5.2019, str. 55.